વર્ષ 2017-18નું ઐતિહાસિક બજેટ આજે 1 ફેબ્રુઆરી, 2017ના રોજ થઇ રહ્યું છે, અનેક વિવાદો અને વિરોધ છતાં બજેટની જાહેરાત સંસદમાં શરૂ થઇ ચૂકી છે. નાણા મંત્રી અરુણ જેટલી એ બજેટ રજૂ કરતાં શરૂઆતમાં જ કહ્યું કે, આ ક્વોર્ટર બાદ નોટબંધીની આડઅસરો સમાપ્ત થઇ જશે. ઉલ્લેખનીય છે કે, નોટબંધીને કારણે દેશમાં રોકડની તંગીને કારણે અનેક વિવાદો સર્જાયા હતા. આ સાથે ખેડૂતો ને ભોગવવી પડતી હાલાકી, કૃષિ ક્ષેત્રે આવેલી મંદી અને તેને કારણે ફેલાયેલા ફુગાવાની પણ અનેક ખબરો આવી હતી.